חנה כותן

חנה כותן פלטיאל (נולדה ב-1946) היא היסטוריונית, פרופסור אמריטה שכיהנה כראש הקתדרה ללימודים קלאסיים, הפקולטה למדעי הרוח באוניברסיטה העברית בירושלים. היא עוסקת בתיעוד הכתובות העתיקות שהתגלו בארץ ישראל. בנוסף כותן היא נשיאת האגודה לקידום הלימודים הקלאסיים בישראל.

מחקריה 
כותן מתמחה בהיסטוריה עתיקה ולימודים קלאסיים. במחקריה היא עוסקת בשני תחומים: אפיגרפיה ופפירולוגיה של ארץ ישראל וסביבתה. היא עומדת בראש מפעל הכתובות העתיקות מארץ ישראל שנקרא קורפוס הכתובות של יודיאה-פלשתינה. זהו פרויקט בינלאומי מתמשך הנתמך על ידי ה-DFG והאוניברסיטה העברית אשר מפרסם את כלל הכתובות בכלל השפות מארץ ישראל מן התקופות ההלניסטית, הרומית והביזנטית, מן המאה הרביעית לפני הספירה עד המאה השביעית לספירה בשטחי ישראל ופלסטין.

בתחום הפפירולוגיה, חקרה כותן את התעודות היווניות ממדבר יהודה ועסקה בפרסום הפפירוסים היווניים והלטיניים ממצדה והפפירוסים היווניים מנחל חבר. ב-1995 פרסמה את הארכיון של שלום קומאיסה בת לוי כחלק מהפפירוסים של נחל חבר.

בין מחקריה עסקה בהרחבה במסמכים משפטיים ממדבר יהודה והציבה אותם בהקשר הספרות הרבנית והעדויות הפפירולוגיות מחלקים אחרים של העולם הרומי.

קריירה 
כותן לימדה באוניברסיטה העברית בירושלים במחלקה להיסטוריה עתיקה וקלאסיקה. משנת 1979–1984 מרצה, 1984–1994 מרצה בכירה, 1994–1997 פרופסור חבר, 1997–פרופסור מן המניין. 2003–הקתדרה לקלאסיקה על שם שלום הורוביץ.

תוארים 
 דוקטור לשם כבוד בתאולוגיה מאוניברסיטת ברן בשווייץ
 2005 חברה במכון הארכאולוגי הגרמני
 2007 – היום נשיאת האגודה לקידום הלימודים הקלאסיים בישראל

פרסומים 
 HH. M. Cotton and A. Yardeni. Aramaic, Hebrew, and Greek Documentary Texts from Nahal Hever and Other Sites, with an Appendix Containing Alleged Qumran Texts (The Seiyâl Collection II)  DJD XXVII ; Oxford: Clarendon, 1997;
 Cotton, Hannah M. (2022) Roman Rule and Jewish Life: Collected Papers. De Gruyter. ISBN 9783110191448 https://doi.org/10.1515/9783110770438

חיים אישיים 
נשואה לארי פלטיאל.

קישורים חיצוניים 

 פרופיל של פרופסור כותן באתר האוניברסיטה העברית
  הרצאה של פרופסור חנה כותן -  פולמוס: העולם הקלאסי ואנחנו. 16 בדצמבר 2012
  ד"ר אבנר אקר ופרופסור חנה כותן – מה בין כתובת הדריאנוס בירושלים לבין כתובת הדריאנוס בתל שלם? 24 במאי 2021

הערות שוליים 

סגל האוניברסיטה העברית בירושלים: לימודים קלאסיים
היסטוריוניות ישראליות
היסטוריונים ישראלים
ישראליות שנולדו ב-1946
ישראלים שנולדו ב-1946